China Daily

China Daily () estas anglalingva ĉiutaga gazeto posedata de la Centra Propaganda Departemento de la Ĉina Komunista Partio.  Ĝi estas membro de la Asia News Network (ANN). 

China Daily publikigas novaĵojn, analizojn kaj komentariojn temigante Ĉinion. Ĝi moto estas 'Fakta, Honesta, Senpartia, Kompleta.'

China Daily fondiĝis la 1-an de junio 1981. Ĝi tial ne estas oficiala organo de la Komunista Partio de Ĉinio, sed estas konsiderata "kvazaŭpartia gazeto", aŭ proksima al la registaro.  

China Daily estas la sola nacia anglalingva gazeto en Ĉinio kaj estas ofte citata de internaciaj amaskomunikiloj kiel Reuters, The Washington Post, CNN kaj BBC. 

En 2011, la gazeto estis la plej vaste legata anglalingva ĉiutaga gazeto en la Ĉina Popola Respubliko, kun eldonkvanto de pli ol 500 000 ekzempleroj. Triono de la eldonkvanto estas distribuita ekster Ĉinio. La redakcio estas en Pekino, kun redakcioj en multaj gravaj urboj tra la lando, same kiel en pluraj eksterlandaj ĉefurboj kiel Londono, Novjorko kaj Najrobo. La gazeto estas presata en Pekino, Ŝanhajo, Kantono (Gŭangĝoŭo), Honkongo, kaj per satelito en Eŭropo kaj Novjorko en Usono. La gazeto havas interretan ĉeeston ekde 1995. Ekzistas ankaŭ ĉina versio de ĉi tiu retejo.

Ekster Ĉinio, la gazeto estas eldonata kiel Tutmonda Eldono en la jenaj landoj kaj regionoj: Usono, Kanado, Britio, Eŭropa Unio, Kenjo, Tajlando, Filipinoj, Mjanmao, Japanio, Dubajo kaj Pakistano.  

La Honkonga eldono (tradicia ĉine: 中國日報香港版, loka ĉine: 《中国日报香港版》, pinjino : Zhōngguó Rìbào Xiānggǎng Bǎn) estas eldonita pri klarigado de politikoj de la registaro de PRC.  

La gazeto China Daily estis konsiderata relative liberala; ekde 2015, ĝi estas submetita al pliigita ŝtata kontrolo.  

La gazetoj kaj revuoj eldonitaj de la China Daily Group ankaŭ inkluzivas 21st Century, Beijing Weekend, China Business Weekly, China Daily Hong Kong Edition, kaj Shanghai Star. 

 Referencoj 

 Eksteraj ligiloj 


Kategorio:Koordinatoj sur Vikidatumoj
Kategorio:Ĉinaj gazetoj
Kategorio:Anglalingvaj gazetoj